ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η νύχτα πάντα σήμαινε το άγνωστο για εμάς.
Είναι ένας κόσμος που τα μάτια μας δεν μπορούν να δουν.
Ένας κόσμος με τρομακτικούς ήχους...
και φόβους βγαλμένους από τη φαντασία.
Τώρα, όμως...
για πρώτη φορά...
σηκώνουμε το πέπλο του σκοταδιού.
Από τις μυστικές ζούγκλες...
έως τα παγωμένα βασίλεια.
Η νέα τεχνολογία,
μας επιτρέπει να αποκαλύψουμε σπάνια πλάσματα...
και κρυφές εντάσεις.
Σε κάθε μέρος της Γης...
όταν χάνεται το φως...
νέοι κόσμοι ξυπνούν.
Καθώς η μέρα φτάνει στο τέλος της,
το σκοτάδι σκεπάζει τον πλανήτη...
με ταχύτητα πάνω από χίλια χιλιόμετρα την ώρα.
Από τώρα μέχρι το ξημέρωμα...
κάθε ώρα φέρνει μοναδικές προκλήσεις.
Και όλα τα πλάσματα της Γης
πρέπει να βρουν τρόπο για να επιβιώσουν όλη τη νύχτα.
ΑΠΟ ΤΟ ΣΟΥΡΟΥΠΟ ΩΣ ΤΗΝ ΑΥΓΗ
Τα όρη Σίμιεν στην Αιθιοπία.
Το σκοτάδι έχει σχεδόν φτάσει.
Μετά από μια ζεστή μέρα, αυτός ο αρσενικός τζελάντα
πρέπει να μαζέψει την ομάδα του.
Οι βουνοκορφές δεν θα είναι ασφαλείς για πολύ ακόμα.
Ύαινες και λεοπαρδάλεις θα ξεκινήσουν το κυνήγι σε λίγο.
Αν δεν κρυφτούν, οι τζελάντα κινδυνεύουν.
Θα είναι ασφαλείς εκατό μέτρα ψηλότερα από το χείλος του γκρεμού.
Ακόμα και οι πιο μικροί πρέπει να πάνε για να επιβιώσουν κατά τη νύχτα.
Ένα γλίστρημα μπορεί να αποβεί μοιραίο.
Λόγω του μεγέθους του,
ο μεγάλος σε ηλικία αρσενικός είναι πολύ πιο δυσκίνητος.
Όσο πέφτει το σκοτάδι,
μεγαλώνει ο κίνδυνος πτώσης.
Τα κατάφεραν.
Όσο προετοιμάζονται για τη νύχτα,
γλείφουν τα βράχια του γκρεμού...
προσθέτοντας απαραίτητα μεταλλικά στοιχεία
στην περιορισμένη, χορτοφαγική διατροφή τους.
Είναι κάτι που δεν έχει βιντεοσκοπηθεί ξανά.
Αυτό το επισφαλές μέρος ανάπαυσης
θα πρέπει να προστατέψει τους τζελάντα από τους κινδύνους του σκοταδιού.
Για άλλους,
η νύχτα σημαίνει ασφάλεια.
Και ανυπομονούν να έρθει.
Καθώς το φως χάνεται στο Τέξας,
κάποιοι γίνονται πολύ ανυπόμονοι.
Μέσα σ' αυτήν τη σπηλιά
βρίσκεται η μεγαλύτερη συγκέντρωση θηλαστικών στον πλανήτη.
Είκοσι εκατομμύρια μολοσσίδες νυχτερίδες.
Όλες περιμένουν την κάλυψη που προσφέρει η νύχτα.
Αλλά το κοντινότερο μέρος με τροφή μπορεί να απέχει πάνω από 100 χιλιόμετρα.
Δεν αρκούν οι ώρες της νύχτας για να κάνουν το ταξίδι μετ' επιστροφής,
άρα θα πρέπει να αντιμετωπίσουν το φως.
Και τα αρπακτικά που περιμένουν.
Η οξεία όραση και η ικανότητα ελιγμών
δίνουν στα γεράκια το πλεονέκτημα κατά τη διάρκεια της ημέρας.
Αυτές οι νυχτερίδες έχουν αναπτύξει την ικανότητα να κάνουν μεγάλες πτήσεις,
αλλά όχι αεροβατικά.
Η μόνη άμυνα είναι η αριθμητική υπεροχή.
Εξαντλούν τα αρπακτικά,
για να μπορέσουν οι περισσότερες να φτάσουν στην τροφή.
Αλλά όχι όλες.
Η έξοδος των εκατομμυρίων νυχτερίδων θα διαρκέσει ώρες.
Ο ήλιος χάνεται κάτω από τον ορίζοντα...
και παίρνει μαζί του τις τελευταίες ακτίνες φωτός.
Σκοτάδι.
Αλλά όχι απόλυτο.
Το φως της πανσελήνου είναι 400.000 φορές πιο αμυδρό από τον ήλιο.
Τα μάτια μας πασχίζουν να δουν.
Αλλά η κάμερα χαμηλού φωτισμού...
αποκαλύπτει τον κρυφό κόσμο της νύχτας.
Είναι ακόμα ξύπνιος.
Ζιμπάμπουε.
Είναι το τέλος μιας μακράς και ζεστής περιόδου.
Τη μέρα, η θερμοκρασία ξεπερνά τους 40 βαθμούς.
Η νύχτα φέρνει ανακούφιση.
Πέφτει στο ανεκτό επίπεδο των 22.
Αυτή η οικογένεια ελεφάντων πρέπει να βρει νερό
πριν ξαναβγεί ο ήλιος.
Το μακρύ ταξίδι κάτω από τον ήλιο είναι εξαντλητικό για το νεογέννητο.
Πρέπει να καλύψουν όσο μεγαλύτερη απόσταση γίνεται
όσο έχει δροσιά.
Αλλά η νύχτα έχει θετικά και αρνητικά.
Βγάζει έξω θηρευτές.
Τα λιοντάρια είναι κυρίως νυχτόβιοι θηρευτές.
Τα μάτια τους που αντιλαμβάνονται το πιο αμυδρό φως...
τους δίνουν πλεονέκτημα έναντι των θηραμάτων.
Οι ελέφαντες βλέπουν καλύτερα από εμάς στο σκοτάδι,
μα όχι τόσο καλά όσο το λιοντάρι.
Με την καθοδήγηση του μεγαλύτερου θηλυκού, το κοπάδι βοηθά τα μικρά.
Μαύρα σύννεφα μαζεύονται...
και κρύβουν το φεγγάρι.
Εκτός από το φως των αστραπών, το σκοτάδι τώρα είναι πηχτό.
Οι ελέφαντες μετά βίας βλέπουν.
Η ασφάλειά τους τώρα εξαρτάται από την ακοή και την όσφρηση.
Διαισθάνονται τα λιοντάρια,
αλλά δεν βλέπουν πού βρίσκονται.
Οι ελέφαντες κυριαρχούν τη μέρα.
Αλλά τη νύχτα...
οι ρόλοι αντιστρέφονται.
Το νεογέννητο είναι ιδιαιτέρως ευάλωτο.
Χρειάζεται προστασία από την οικογένεια.
Μέσα στη σύγχυση, χωρίζονται.
Ένας θηλυκός ελέφαντας απομακρύνθηκε.
Έμεινε μόνη στο σκοτάδι.
Ανατολικές Ηνωμένες Πολιτείες.
Δύο ώρες μετά τη δύση του ήλιου...
υπάρχει μαγεία στην ατμόσφαιρα.
Πυγολαμπίδες.
Οι περισσότερες πυγολαμπίδες φωτίζουν στιγμιαία.
Οι κάμερες χαμηλού φωτισμού αποκαλύπτουν ένα είδος
που ακολουθεί άλλη προσέγγιση.
Αυτές είναι οι Phausis reticulata.
Παθιασμένα αρσενικά που ψάχνουν ταίρι.
Ενώ άλλες απλώς σπινθηρίζουν,
αυτές μπορούν να λαμπυρίζουν συνεχώς για έως και ένα λεπτό.
Το φως τους είναι σινιάλο προς τις άπτερες θηλυκές στο έδαφος.
Έχει το μέγεθος ενός κόκκου ρυζιού.
Αλλά λάμπει τόσο όσο χρειάζεται
για να τη βρουν οι αρσενικές.
Η εποχή του ζευγαρώματος κρατά λίγο.
Η μαγευτική επίδειξη διαρκεί μόλις μερικές εβδομάδες.
Σβήνουν τα φώτα τους για να μην τους ενοχλούν οι ανταγωνιστές.
Όταν τελειώσουν,
εκείνη πηγαίνει κάτω από το έδαφος για να γεννήσει τα αυγά...
εξασφαλίζοντας έτσι ότι η επίδειξη θα επαναληφθεί σε έναν χρόνο.
Στα φιόρδ της Νορβηγίας,
οι ώρες του λυκόφωτος έχουν περάσει.
Οι ρέγγες ταξιδεύουν.
Θα πρέπει να είναι πιο ασφαλείς τώρα, υπό το πέπλο του σκότους.
Αλλά όχι απόψε.
Οι μηχανότρατες μπορούν να μαζέψουν εκατοντάδες τόνους σε ένα μόνο ταξίδι.
Όλη αυτή η κινητικότητα...
δεν περνά απαρατήρητη.
Σ' αυτά τα σκοτεινά νερά...
περιπολούν...
όρκες.
Έχουν ξανακούσει τον ήχο των καϊκιών...
και ξέρουν ότι σημαίνει ευκαιρία για αυτές.
Κανονικά, θα χρησιμοποιούσαν ηχοεντοπισμό, ένα φυσικό σόναρ,
για να πιάσουν ψάρια στο σκοτάδι.
Αλλά εδώ βρήκαν έναν πιο εύκολο τρόπο.
Εκμεταλλεύονται τα φώτα.
Κάποια ψάρια δραπετεύουν από τα δίχτυα.
Αλλά καθώς είναι αποπροσανατολισμένα και μόνα,
αποτελούν εύκολους στόχους.
Θηρευτές που ζυγίζουν επτά τόνους...
δείχνουν την ντελικάτη πλευρά τους.
Οι όρκες είναι από τα πιο έξυπνα και κοινωνικά πλάσματα στον ωκεανό.
Οι νυχτερινές κάμερες μάς αποκαλύπτουν μία νέα συμπεριφορά.
Σήματα με φυσαλίδες.
Στα φώτα,
οι φυσαλίδες λειτουργούν σαν φάρος,
θα οδηγήσουν κι άλλα μέλη της οικογένειας στο γεύμα.
Στη Ζιμπάμπουε,
η νύχτα προκάλεσε τραγωδία στην οικογένεια ελεφάντων.
Το απομονωμένο θηλυκό έχασε τη μάχη με τα λιοντάρια.
Δεν έχουν χρόνο να θρηνήσουν.
Η οικογένεια πρέπει να προχωρήσει και να βρει νερό.
Περπατούν πάνω από τέσσερις ώρες.
Τα μικρά αρχίζουν να διψάνε.
Το νεογέννητο είναι εξαντλημένο.
Αλλά η μητριάρχης ξέρει ότι πλησιάζουν στο νερό.
Το μυρίζει.
Βρίσκονται σε απόσταση αναπνοής...
όταν ο κίνδυνος τους απειλεί ξανά.
Ύαινες.
Τη μέρα, η όρασή τους είναι εξίσου καλή με των ελεφάντων.
Όταν νυχτώνει,
είναι πολύ καλύτερη.
Το νεογέννητο πρέπει να προστατευτεί.
Μία λάθος κίνηση και οι ύαινες θα το πιάσουν.
Τα ουρλιαχτά στο σκοτάδι τους ειδοποιούν όλους για τον κίνδυνο.
Οι ύαινες προσπαθούν να δημιουργήσουν πανικό.
Αλλά οι κραυγές του ελέφαντα...
ακούστηκαν.
Ήρθε όλο το σόι να βοηθήσει.
Το κοπάδι μπορεί επιτέλους να ξεδιψάσει.
Χάρη στους οικογενειακούς δεσμούς,
οι νεαροί ελέφαντες κατάφεραν να αντιμετωπίσουν τις προκλήσεις της νύχτας.
Όμως για άλλους,
τώρα ξεκινούν οι δυσκολίες.
Είναι μεσάνυχτα
στη χερσόνησο του Γιουκατάν, στο Μεξικό.
Η πανσέληνος αστράφτει με όλη της τη λαμπρότητα.
Εδώ ζουν πλάσματα που τα έχουμε συνδέσει με το φως της μέρας.
Αλλά αυτήν την εποχή,
πρέπει να αναμετρηθούν με τη νύχτα.
Νυχτερινές κάμερες αποκαλύπτουν τον μυστικό τους κόσμο.
Πάνω από 40.000 αμερικανικά φλαμίνγκο.
Παρά το σκοτάδι,
δεν πρέπει να κοιμηθούν.
Είναι η περίοδος της αναπαραγωγής.
Οι νεοσσοί των αμερικανικών φλαμίνγκο μεγαλώνουν πολύ γρήγορα.
Για να χορτάσουν την ακόρεστη πείνα τους, οι δύο γονείς πρέπει να είναι ενεργοί
μέρα και νύχτα,
μεταφέροντας τροφή ασταμάτητα.
Οι νεοσσοί που μένουν μόνοι
δημιουργούν έναν βρεφικό σταθμό για προστασία.
Αυτός ο νεοσσός είναι δύο εβδομάδων.
Και πεινάει.
Δεν έχουν γυρίσει οι γονείς του,
οπότε πηγαίνει να τους βρει.
Στο σκοτάδι,
θα είναι δύσκολο να τους αναγνωρίσει.
Αυτή...
δεν είναι η μητέρα του.
Το να παρακαλά ξένους δεν πιάνει,
όσο κι αν προσπαθεί.
Η αναζήτηση τον απομάκρυνε από την ασφάλεια του βρεφικού σταθμού...
και τον πήγε σε επικίνδυνα μέρη.
Τα μάτια του κροκόδειλου βλέπουν καλά στο σκοτάδι.
Έχουν μια οριζόντια ζώνη με φωτοευαίσθητα κύτταρα
για να σαρώνουν τον ορίζοντα.
Με αισθητήριους υποδοχείς σε όλο τους το σώμα,
αισθάνονται τις κινήσεις στο νερό.
Αλλά το φεγγάρι λάμπει απόψε.
Τα φλαμίνγκο έχουν ελπίδες.
Προειδοποιούν για τον κίνδυνο.
Οι νεοσσοί μεγαλώνουν τόσο γρήγορα,
που ήδη τρέχουν πιο γρήγορα από τον κροκόδειλο.
Όταν επέστρεψε η μητέρα του,
οι νεοσσοί ήταν και πάλι όλοι μαζί.
Ο νεοσσός θα τραφεί χωρίς να κινδυνεύει.
Σε μόλις επτά εβδομάδες όλοι οι νεοσσοί θα μπορούν να πετάξουν.
Και οι γονείς τους δεν θα χρειάζεται να δουλεύουν όλη νύχτα.
Είναι λίγο μετά τα μεσάνυχτα.
Στα ανοιχτά των ακτών της Αλάσκα,
οι σολομοί ανεβαίνουν το ποτάμι για να πάνε στην περιοχή αναπαραγωγής.
Καθώς το φεγγάρι χάνεται πίσω από τα βουνά...
τα φαράγγια βυθίζονται στο σκοτάδι.
Η κάμερα θερμικής απεικόνισης μας επιτρέπει να ξεπερνάμε το σκοτάδι.
Αποτυπώνει τη θερμική μορφολογία του περιβάλλοντος
και τα ζώα που βρίσκονται εκεί.
Ένας θαλάσσιος λύκος.
Είναι μικρότερος από αυτούς που ζουν στην ενδοχώρα της Αλάσκα...
και ζει μόνο σε λίγα ιδιαίτερα μέρη.
Αυτήν την εποχή,
τρέφεται με σολομό.
Αποτελεί το ένα τέταρτο της διατροφής της.
Απόψε, δεν είναι μόνη.
Μια τεράστια αρκούδα γκρίζλι.
Είναι επικίνδυνη για έναν μοναχικό λύκο.
Έχει μάθει ότι το ψάρεμα στο σκοτάδι διπλασιάζει την ψαριά της.
Τα ψάρια δεν βλέπουν καλά στο σκοτάδι.
Ούτε η αρκούδα.
Αλλά οι υπόλοιπες αισθήσεις της είναι εξαιρετικά οξυμένες.
Παραμονεύει να ακούσει σολομούς να στριφογυρίζουν στα ρηχά.
Ξετρυπώνει θηλυκούς που κυοφορούν θρεπτικά αυγά.
Δεν μπορεί να τους πιάσει με την όραση.
Αλλά μπορεί με την αφή.
Οι ευαίσθητες πατούσες της γίνονται παγίδα...
περιμένουν να αρπάξουν όποιον σολομό περάσει από κοντά τους.
Έπιασε μεγάλο θήραμα.
Είναι το πρώτο από τα πολλά που θα έχει πιάσει ως την αυγή.
Η αρκούδα είναι απασχολημένη.
Η λύκαινα έχει τώρα μια ευκαιρία.
Απόψε υπάρχει αρκετή τροφή για όλους.
Είναι οι τελευταίες ώρες της νύχτας,
αλλά οι ζούγκλες της Ασίας παραμένουν βυθισμένες στο σκοτάδι.
Το φως του φεγγαριού πασχίζει να διαπεράσει το πυκνό δάσος.
Στη Σιγκαπούρη,
υπάρχει κάτι παράξενο στην κομοστέγη.
Ένα θηλυκό κολούγκο.
Έχει σπανίως παρατηρηθεί,
λίγοι γνωρίζουν την ύπαρξή τους.
Παρά την εμφάνισή της,
στην πραγματικότητα είναι μακρινός συγγενής μας.
Ανήκει σε ένα πρώιμο παρακλάδι της οικογένειας πρωτευόντων.
Έχει μωρό.
Μεμβράνες δέρματος τη βοηθούν να το προστατεύει
ψηλά στις κορυφές των δέντρων.
Είναι μέλος ενός μεγάλου κοινωνικού δικτύου κολούγκο.
Αλλά είναι δύσκολο να κρατήσεις επαφή
τη νύχτα, ανάμεσα στις κραυγές της ζούγκλας.
Η λύση των κολούγκο αποκαλύφθηκε πρόσφατα.
Χρησιμοποιούν μια συχνότητα που διαπερνά τον γενικό θόρυβο.
Υπερήχους.
Μη αισθητούς στο ανθρώπινο αυτί.
Μυστικά σήματα...
μέσα στο σκοτάδι.
Μια προειδοποίηση.
Υπάρχει κίνδυνος τριγύρω.
Ένας δικτυωτός πύθωνας.
Είναι ψυχρόαιμος.
Αλλά στις ζεστές νύχτες της ζούγκλας μπορεί να είναι ενεργός και το βράδυ.
Τα κολούγκο έχουν τεράστια μάτια...
που ελέγχουν για κινδύνους.
Θυσίασαν την αντίληψη των χρωμάτων για να έχουν φωτοευαισθησία.
Κάτι κρίσιμο...
για τη νύχτα στο δάσος.
Σημαίνει συναγερμός.
Αφού δεν βλέπει τη νύχτα,
ο πύθωνας βασίζεται στις άλλες αισθήσεις.
Η γλώσσα του συγκεντρώνει οσμές.
Υποδοχείς στο στόμα του γεύονται τον αέρα.
Τα κολούγκο είναι επιδέξιοι αναρριχητές.
Το ίδιο και οι πύθωνες, όμως.
Έχει το μέγεθος γάτας,
θα ήταν ικανοποιητικό γεύμα.
Τελειώνει το δέντρο.
Αλλά έχει ένα τελευταίο κόλπο.
Τα κολούγκο είναι εξαιρετικά στις πτήσεις.
Μπορούν να διανύσουν πάνω από 130 μέτρα.
Πετούν ψηλά και αθόρυβα από δέντρο σε δέντρο...
για να διαφύγουν από τους κινδύνους της νύχτας.
Η τελευταία πράξη της νύχτας...
ξεκινά.
Στην Ταϊλάνδη,
μια χορωδία που σε στοιχειώνει αναγγέλλει το ξημέρωμα.
Είναι τα τραγούδια των γιββώνων υλοβατών λαρ.
Ξυπνούν πριν την ανατολή...
και τραγουδούν καθημερινά.
Είναι ντουέτο των ζευγαριών για να ενδυναμώσουν τον δεσμό τους.
Η πρωινή νηνεμία ταξιδεύει τα τραγούδια τους πέρα από την κομοστέγη.
Τώρα συμμετέχουν κι άλλοι.
Καλωσορίζουν την επιστροφή της μέρας.
Όσο γρήγορα έπεσε το σκοτάδι...
τόσο γρήγορα επιστρέφει τώρα το φως.
Ώρα να βρουν ασφάλεια τα πλάσματα της νύχτας.
Ήρθε επιτέλους η ώρα να αναλάβει η πρωινή βάρδια.
Τώρα μπορούν να απολαύσουν τον ζεστό ήλιο...
προτού ξαναπέσει η νύχτα.
Κάμερες τελευταίας τεχνολογίας αλλάζουν τον τρόπο που αντιλαμβανόμαστε
κάποια από τα πιο εμβληματικά πλάσματα στη Γη...
αποκαλύπτοντας ότι η νύχτα είναι γεμάτη ιδιαίτερες προκλήσεις
και μοναδικές ευκαιρίες.
Ποιος ξέρει πόσα άλλα μυστικά κρύβονται...
μέσα στη Νύχτα στη Γη;
Υποτιτλισμός: Δήμητρα Θεοφάνη